Oversø er især kendt for dens romanske kirke og hærvejskroen "Den historiske Kro". Kroen nævnes første gang i 1519. Under 2. Slesvigske Krig var der dansk hovedkvarter på kroen. Senere blev kroen omdannet til lazaret og kroparret var med til at hjælpe sårede fra begge sider. Hvert år afholdes "Oversømarchen" til minde om en humanitær indsats ved flensborgske købmænd efter slaget ved Sankelmark i 1864.